โบรกฯประเมิน SET เดือนเมษายน แนะสะสมหุ้น Outperform ตลาด
มุมมองตลาดเดือน เม.ย. SET มีโอกาสปรับตัวในกรอบ 1,440-1,560 จุด ให้น้ำหนักทางลงก่อน เนื่องจาก 1) การประกาศตัวเลขศก.มีแนวโน้มปรับลง 2) ระดับ Consumer Confidence ที่ปรับลงแรง ทั้งในภาคเศรษฐกิจจริงและตลาดการเงิน
30 มี.ค. 2558

บริษัทหลักทรัพย์ เออีซี จำกัด (มหาชน) ระบุในบทวิเคราะห์ (30มี.ค.) มุมมองตลาดเดือน เม.ย. SET มีโอกาสปรับตัวในกรอบ 1,440-1,560 จุด ให้น้ำหนักทางลงก่อน เนื่องจาก 1) การประกาศตัวเลขศก.มีแนวโน้มปรับลง 2) ระดับ Consumer Confidence ที่ปรับลงแรง ทั้งในภาคเศรษฐกิจจริงและตลาดการเงิน
SET บริเวณ 1,440 จุด คือ จุดที่คาดหวัง Relief Rally เป็นโซนที่ 1) ตลาดปรับตัวลงครบ 12% 2) SET จะกลับมาซื้อขายที่บริเวณ Fwd PE 14x และมีค่าสถิติที่คาดหวังการฟื้นตัว และ 3) เป็นจุดที่มี Upside ของนักลงทุนสถาบันหลังลดพอร์ทบริเวณ 1,540 จุด
กลยุทธ์การลงทุนในระยะสั้น ยังเน้นรักษา NAV และหาหุ้นที่ Outperform ตลาดรายตัว แต่ยังไม่ใช่จุดที่จะสร้าง Turning Points เพื่อแก้พอร์ท เนื่องจากปริมาณซื้อขายที่หดตัว สะท้อน Liquidity Risk ของตลาดที่เพิ่มสูงขึ้น
 
Investment Strategy
เน้นเลือกหุ้น High Alpha ที่มีโอกาสให้ผลตอบแทนหรือ Outperform ตลาดได้ดีกว่าหุ้นตัวอื่นในช่วงตลาดปรับตัวลง
หุ้นที่ให้ค่า High Alpha สูงในรอบ 1 เดือนที่ผ่านมา ได้แก่ SAMTEL, AUCT, TASCO, OFM, BLA กลุ่มท่องเที่ยว (CENTEL, MINT) และกลุ่ม Food (CBG, MALEE)
หุ้นที่ราคาเข้าสู่โซนที่มี Margin of Safety สูง ที่เราหาโอกาสซื้อกลับ ได้แก่ ADVANC (ซื้อบริเวณ 227-229) AP (ซื้อบริเวณ 6.5-6.8)